iPhone 14 – nu i frisk gul farve

Apple har løftet sløret for en frisk ny farve til iPhone 14 og iPhone 14 Plus – nemlig gul.

Vi er i marts og det betyder forår – selvom vejret i øjeblikket ikke stråler af forår her i Danmark. Trods dette, er Apple klar med en gul farve til iPhone 14 og 14 Plus. Der er dog ingen ny farve til iPhone 14 Pro og 14 Pro Max.

Det er faktisk ikke første gang at Apple lancerer en gul iPhone. iPhone 11, iPhone XR og den efterhånden meget gamle iPhone 5C, kunne også fås i gul.

Tilgængelighed

iPhone 14 i den gule farve kan forudbestilles fra den 10. marts og lander derefter i butikkerne den 14. marts. Telefonen fås i lagerkonfigurationer på 128GB, 256GB og 512GB.

Den vejledende pris er 8.299 kroner for udgaven med 128GB lagerplads.

iPhone 14 i de “gamle” farver og den nye gule udgave

Læs også: Samsung Galaxy Watch 6 får større batteri

iPhone 14 – nu i frisk gul farve