YouTuber har testet registrering af biluheld med iPhone 14

Da Apple præsenterede iPhone 14-serien forleden, så var en af nyhederne en funktion, der kan registrere hvis telefonen er involveret i et biluheld. Når det sker, så vil telefonen efter 10 sekunder, uden reaktion fra brugeren automatisk foretage et nødopkald til 1-1-2.

En funktion de fleste nok kan blive enige om er ganske smart og formentlig kan redde liv. Men virker det som Apple proklamerer? Det har YouTuberen TechRax sat sig for at undersøge. Hans YouTube-kanal udsætter elektronik for lidt af hvert, hvorfor en iPhone 14 i en ubemandet bil naturligvis er oplagt.

I videoen kan man se at telefonen bliver fastspændt i bilen, der sendes afsted mod en række parkerede biler. Når uheldet registreres vises en besked på telefonen, der samtidig udsender en høj lyd, så den kan lokaliseres. Hvis brugeren ikke reagerer på beskeden, så ringes der til alarmcentralen, hvor Siri vil gentage en besked om at der er sket et biluheld.

For at registrere uheld, så benyttes en lang række af iPhone 14 og dens sensorer. Accelerometeret registrerer pludselige skift i hastighed, gyroskopet ændringer i retning og barometeret kan opfange ændringer i kabinetryk på baggrund af udløste airbags. Oveni det, så lytter mikrofonerne efter høje lyde. Når de målinger sammenfattes, så kan iPhone 14 således genkende biluheld fra at du for eksempel taber telefonen.

Funktionen er tilgængelig på følgende enheder

‌iPhone 14‌

‌iPhone 14‌ Plus

iPhone 14 Pro

‌iPhone 14 Pro‌ Max

Apple Watch SE (2. Generation)

Apple Watch Series 8

Apple Watch Ultra

Forhåbentlig får de færreste lejlighed til at se om funktionen virker. Hvis du er interesseret i telefonens øvrige funktioner, så se nærmere på vores anmeldelse. Vi har dog undladt selv at teste om funktionen fungerer.

YouTuber har testet registrering af biluheld med iPhone 14