Rygte: iPhone 14-serien lanceres tidligere end forventet

iPhone 14-serien kan dukke op en uge tidligere end forventet i år, ifølge et nyt rygte.

Der er ikke længe til september, hvilket Apples tradition er lig med nye iPhones. I år lyder det dog til at Apple vil præsentere de nye iPhones før tid.

Et nyt rygte peger nemlig på, at Apple vil præsentere iPhone 14-serien allerede den 6. september – en uge tidligere end forventet. Forudbestilling forventes derefter at begynde den 16. september.

Rygtet stammer fra Max Weinbach på Twitter. Weinbach indrømmer dog, at han ikke er 100% sikker på datoen. Tidligere var der også tale om den 13. september, som dagen for Apples keynote. Derfor skal man selvfølgelig tage disse rygter med et gran salt.

fwiw I heard September 6th event and iPhone's on sale on the 16th

not 100% sure, but around there seems right. https://t.co/X2vbu2XyiC
— Max Weinbach (@mweinbach) August 7, 2022

100% fokus på iPhone

Ifølge Mark Gurman fra Bloomberg, blev iPad OS udskudt, for at holde fokus på iPhone 14.

“Apple’s decision to delay iPadOS 16 helps keep the focus on the all-important iPhone 14”. Lyder det fra Gurman.

Det estimeres desuden at Apple allerede har 95 millioner iPhones klar til lanceringen

iPhone 14-serien forventes at bestå af en iPhone 14, iPhone 14 Max, iPhone 14 Pro og iPhone 14 Pro Max. Det forventes altså ikke at vi ser en iPhone 14 Mini.

Læs også: Rygte: Samsung Galaxy S23 Ultra får 200MP kamera

Rygte: iPhone 14-serien lanceres tidligere end forventet